smcproject/ml-wiki-sentences huggingface dataset:
8°0′39.1″N 80°30′45.6″E ﻿ / ﻿ 8.010861°N 80.512667°E ﻿ / 8.010861; 80.512667
ശ്രീ ലങ്കയിലെ നോർത്ത് സെൻട്രൽ പ്രവിശ്യയിലെ കെകിരവ എന്ന സ്ഥലത്തുള്ള ബുദ്ധപ്രതിമയാണ് അവുകന ബുദ്ധപ്രതിമ .
ബുദ്ധൻ നിൽക്കുന്നതായാണ് രൂപം.
40 അടിയിൽ കൂടുതൽ ഉയരമുള്ള ഈ പ്രതിമ ഒരു വലിയ ഗ്രാനൈറ്റ് ശിലയിൽ നിന്ന് അഞ്ചാം നൂറ്റാണ്ടിൽ കൊത്തിയെടുത്തതാണ്.
അഭയമുദ്രയുടെ ഒരു രൂപമാണ് ശില്പത്തിലുള്ളത്.
അംഗവസ്ത്രത്തിന്റെ വിശദാംശങ്ങൾ സുന്ദരമായി കൊത്തിയിട്ടുണ്ട്.
ധാതുസേന രാജാവിന്റെ ഭരണകാലത്താണ് ഈ പ്രതിമ നിർമ്മിക്കപ്പെട്ടത്.
ഒരു ഗുരുവിന്റെയും ശിഷ്യന്റെയും മത്സരത്തിന്റെ ഭാഗമായാണ് ശിൽപ്പം നിർമ്മിക്കപ്പെട്ടതെന്ന ഐതിഹ്യമുണ്ട്.
പുരാതന ശ്രീ ലങ്കയിൽ നിർമ്മിക്കപ്പെട്ട നിൽക്കുന്ന രൂപത്തിലുള്ള ബുദ്ധപ്രതിമകളുടെ ഏറ്റവും നല്ല ഉദാഹരണമാണിത്.
രാജ്യത്തെ ഒരു പ്രധാന വിനോദ സഞ്ചാര കേന്ദ്രമാണ് ഇപ്പോൾ ഇത്.
പുരാതന ശ്രീലങ്കയിലെ നിൽക്കുന്ന ബുദ്ധപ്രതിമകളിൽ ഏറ്റവും മിക‌ച്ചവയിൽ ഒന്നായാണ് ഈ പ്രതിമ കണക്കാക്കപ്പെടുന്നത്.
ഗാന്ധാര ശിൽപ്പരീതിയുടെ സ്വാധീനം ഈ പ്രതിമയിൽ കാണാവുന്നതാണ്.
അമരാവതിയിലെ ശിൽപ്പരീതിയുടെ സ്വാധീനവും പ്രതിമയിൽ ദൃശ്യമാണ്.
അംഗവസ്ത്രം മുറുക്കിയാണ് ധരിച്ചിരിക്കുന്നതായി കാണുന്നത്.
ശരീരത്തിന്റെ രൂപം വ്യക്തമായി ശില്പത്തിൽ കാണാൻ സാധിക്കും.
വസ്ത്രത്തിന്റെ ഞൊറികൾ വ്യക്തമായി കാണപ്പെടുന്നുണ്ട്.
ഇടത്ത് തോളിലൂടെയാണ് അംഗവസ്ത്രം ധരിച്ചിരിക്കുന്നത്.
വലത് തോൾ നഗ്നമാണ്.
ശ്രീലങ്കയിലെ ബുദ്ധപ്രതിമകളുടെ പൊതുവായ രീതിയാണിത്.
ബുദ്ധ‌ന്റെ ശരീരം നിവർന്നാണ് നിൽക്കുന്നത്.
ഇടതുകൈ കൊണ്ട് വസ്ത്രം ഇടതുതോളിൽ പിടിച്ചിട്ടുണ്ട്.
വലതുകൈ വലതുതോൾ വരെ ഉയർത്തിയിട്ടുണ്ട്.
വലതുകൈപ്പത്തി ഇടത്തേയ്ക്ക് തിരിച്ചാണ് പിടിച്ചിരിക്കുന്നത്.
അശീഷ മുദ്ര എന്നാണ് ഈ മുദ്ര അറിയപ്പെടുന്നത്.
അഭയ മുദ്രയുടെ ഒരു വകഭേദമാണിത്.
നിർമ്മാണം അവുകന ബുദ്ധപ്രതിമ.
ധാതുസേന രാജാവിന്റെ ഭരണകാലത്ത് അഞ്ചാം നൂറ്റാണ്ടിലാണ് ഈ പ്രതിമ പണികഴിപ്പിക്കപ്പെട്ടത് എന്നാണ് പരക്കെയുള്ള വിശ്വാസം.
ഇദ്ദേഹത്തിന്റെ ഉത്തരവനുസരിച്ചാണത്രേ പ്രതിമ നിർമ്മിക്കപ്പെട്ടത്.
ബാരന എന്നൊരു വ്യക്തിയാണ് പ്രതിമ പണികഴിപ്പിച്ചത് എന്നും വിശ്വാസമുണ്ട്.
സസ്സേരുവ എന്ന സ്ഥലത്ത് നിൽക്കുന്ന ബുദ്ധന്റെ മറ്റൊരു പ്രതിമയുണ്ട്.
ഇത് അവുകന പ്രതിമയുമായി വളരെ സാദൃശ്യമുള്ള ഒന്നാണ്.
ശിൽപ്പികളായ ഒരു ഗുരുവിന്റെയും ശിഷ്യന്റെയും (ഗോല) മത്സരത്തിന്റെ ഫലമാണ് ഈ രണ്ട് പ്രതിമകളെന്നാണ് ഐതിഹ്യം.
ഗുരു അവുകന പ്രതിമ നിർമ്മിക്കുകയും ശിഷ്യൻ സസ്സേരുവ പ്രതിമ നിർമ്മിക്കുകയും ചെയ്തത്രേ.
ആദ്യം പ്രതിമയുടെ നിർമ്മാണം പൂർത്തിയാക്കുന്നയാൾ ഒരു മണിയടിച്ച് അത് അപരനെ അറിയിക്കണം എന്നായിരുന്നുവത്രേ ഇവർ തമ്മിലുള്ള നിബന്ധന.
ഗുരുവാണ് ആദ്യം നിർമ്മാണം പൂർത്തിയാക്കുന്നതിൽ വിജയിച്ചത്.
സസ്സേരുവ പ്രതിമ അപൂർണ്ണമായിരിക്കുന്നതിന് കാരണം ഇതാണത്രേ.
ഈ രണ്ടു പ്ര‌തിമകളിൽ കൂടുതൽ മെച്ചപ്പെട്ട പ്രതിമ അവുകന പ്രതിമയാണെന്നാണ് കണക്കാക്കപ്പെടുന്നത്.
ഈ രണ്ടു പ്രതിമകളും തമ്മിലുള്ള സാദൃശ്യം കാരണം ഈ കഥ ശരിയായിരിക്കാൻ സാദ്ധ്യതയുണ്ടെന്നാണ് ചിലർ കരുതുന്നത്.
ബുദ്ധന്റെ കരത്തിന്റെ വശം കൊണ്ടാണ് കാഴ്ചക്കാരനെ അനുഗ്രഹിക്കുന്നത്.
അശീഷ മുദ്ര എന്നാണ് ഇത് അറിയപ്പെടുന്നത്.
ഇന്ന് തീർ‌ഥാടകർ രാജ്യത്തിന്റെ എല്ലാ ഭാഗങ്ങളിൽ നിന്നും ഈ പ്രദേശം സന്ദർശിക്കുന്നുണ്ട്.
അവുകന പ്രതിമ ഇപ്പോൾ ശ്രീലങ്കയിലെ ഒരു പ്രധാന ടൂറിസ്റ്റ് കേന്ദ്രമായും മാറിയിട്ടുണ്ട്.
ഇവിടെ അടിസ്ഥാന സൗകര്യങ്ങൾ കുറവായിരുന്നുവെങ്കിലും ഇപ്പോൾ ആർക്കിയോളജി ഡിപ്പാർട്ട്മെന്റും സിവിൽ ഡിഫൻസ് ഫോഴ്സും അടിസ്ഥാന സൗകര്യങ്ങൾ വികസിപ്പിക്കുന്നതിൽ കാര്യമായ പുരോഗതി കൈവരിച്ചിട്ടുണ്ട്.
ഇവയും കാണുക ബുദുരുവഗല മലിഗവില ബുദ്ധപ്രതിമ സമാധി പ്രതിമ തൊളുവില പ്രതിമ അവലംബം കൂടുതൽ വായനയ്ക്ക്
von Schroeder, Ulrich (1990).
Buddhist Sculptures of Sri Lanka .
(752 p.; 1620 illustrations).
Hong Kong: Visual Dharma Publications, Ltd. ISBN 962-7049-05-0 പുറത്തേയ്ക്കുള്ള കണ്ണികൾ Avukana Buddha Statue എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവിഷ്ക ഗുണവർദ്ധനെ ഇംഗ്ലീഷ് വിലാസം https://ml.wikipedia.org/wiki/Avishka_Gunawardene
ഒരു മുൻ ശ്രീലങ്കൻ ക്രിക്കറ്റ് കളിക്കാരനായിരുന്നു അവിഷ്ക ഗുണവർദ്ധനെ എന്ന പേരിലറിയപ്പെട്ടിരുന്ന ദിഹാൻ അവിഷ്ക ഗുണവർദ്ധനെ (ജനനം: 26 മേയ് 1977 കൊളംബോ ) ടെസ്റ്റിലും ഏകദിനത്തിലും ശ്രീലങ്കയ്ക്കായി കളിച്ച ഇദ്ദേഹം നിരവധി വർഷങ്ങളായി ശ്രീലങ്കൻ എ ടീമിന്റെ പരിശീലകനുമായി സേവനമനുഷ്ഠിച്ചിരുന്നു .
2017-ൽ ആദ്യമായി അദ്ദേഹത്തെ ദേശീയ ടീമിന്റെ ബാറ്റിംഗ് പരിശീലകനായി നിയമിച്ചു.
1998-ലെ കോമൺവെൽത്ത് ഗെയിംസിൽ സൗത്താഫ്രിയ്ക്കയുമായുള്ള സെമിഫൈനൽ മത്സരത്തിലാണ് അവിഷ്ക എന്ന ബാറ്റ്സ്മാനെ എല്ലാവരും ശ്രദ്ധിച്ചു തുടങ്ങിയത്, ഈ കളിയിൽ ലങ്ക പരാജയപ്പെട്ടെങ്കിലും അർദ്ധ ശതകത്തോടെ അദ്ദേഹം ടീമിന്റെ ടോപ് സ്കോററായിരുന്നു .
1998 ജനുവരി 26ന് കൊളംബോയിൽ സിംബാബ്‌വേയ്ക്കെതിരായ മൂന്നാം ഏകദിന മത്സരമാണ് അവിഷ്കയുടെ കന്നി അന്താരാഷ്ട്ര മത്സരം.
ഈ കളിയിൽ 11 പന്തുകളിൽ നിന്നായി മൂന്ന് ബൗണ്ടറികളുടെ അകമ്പടിയോടെ മികച്ച ഒരു തുടക്കം ലഭിച്ചെങ്കിലും 12 റൺസിന് പുറത്തായി, ഈ മത്സരത്തിൽ ജയസൂര്യയുടെ സെഞ്ച്വറിയുടെ പിൻബലത്തിൽ ലങ്ക നാല് വിക്കറ്റുകൾക്ക് വിജയിച്ചു .
2000-ൽ നടന്ന ഐസിസി നോക്കൗട്ട് ട്രോഫിയിൽ വെസ്റ്റ് ഇൻഡീസിനെതിരെ നെയ്‌റോബിയിൽ നേടിയ 132 റൺസാണ് അദ്ദേഹത്തിന്റെ ഏകദിന കരിയറിലെ ഏക സെഞ്ച്വറി.
ആ മത്സരത്തിൽ, ശ്രീലങ്കൻ ഇന്നിംഗ്സിനെ 10/2 എന്ന തകർച്ചയിൽ നിന്ന് നിന്ന് 287/6 മികച്ച സ്കോറിലേക്ക് എത്തിച്ച അദ്ദേഹം ശ്രീലങ്കയ്ക്ക് 108 റൺസിന്റെ തകർപ്പൻ വിജയം നേടാൻ സഹായിക്കുകയു ചെയ്തു.
2006 ജനുവരി മൂന്നിന്ടെ ക്രൈസ്റ്റ് ചർച്ചിൽ ന്യൂസിലൻഡിനെതിരായി നടന്ന രണ്ടാം ഏകദിനമാണ് അദ്ദേഹത്തിന്റെ ഒടുവിലത്തെ അന്താരാഷ്ട്ര മത്സരം, ഈ കളിയിൽ പതിനേഴ് പന്തുകൾ നേരിട്ട അദ്ദേഹം മൂന്ന് റൺസ് മാത്രം നേടി പുറത്തായി.
ഉപുൽ തരംഗ ഈ മത്സരത്തിൽ ശതകം നേടിയെങ്കിലും ലങ്ക രണ്ട് ഓവർ ശേഷിക്കേ അഞ്ച് വിക്കറ്റിന് പരാജയപ്പെട്ടു .
ടെസ്റ്റ് മത്സരങ്ങളിൽ വേണ്ട വിധത്തിൽ ശോഭിക്കാൻ അദ്ദേഹത്തിനായില്ല.
1999-ലെ ഏഷ്യൻ ടെസ്റ്റ് ചാമ്പ്യൻഷിപ്പിൽ മാർച്ച് നാലിന് ലാഹോറിൽ പാകിസ്താനെതിരെ ടെസ്റ്റിൽ അരങ്ങേറ്റം കുറിച്ച അദ്ദേഹം, തന്റെ ടെസ്റ്റിലെ ഏറ്റവും ഉയർന്ന സ്കോറായ 43 റൺസ് ആദ്യ ഇന്നിംഗ്സിൽ കണ്ടെത്തി.
രണ്ടാം ഇന്നിംഗ്സിൽ 37 റൺസ് നേടിയ അദ്ദേഹത്തിന് പിന്നെയുള്ള അഞ്ച് ടെസ്റ്റുകളിൽ നിന്നായി ആകെ 101 റൺസ് മാത്രമാണ് നേടാൻ കഴിഞ്ഞത്.
2004 ഡിസംബർ 10ന് ഡെൽഹിയിൽ ഇന്ത്യക്കെതിരായ രണ്ടാം ടെസ്റ്റാണ് അദ്ദേഹം ഒടുവിലായി കളിച്ച ടെസ്റ്റ്, ഈ കളിയിൽ 25ഉം 9ഉം റൺസാണ് നേടിയത്.
മത്സരത്തിൽ പത്ത് വികറ്റ് വീഴ്ത്തിയ കുംബ്ലെ കളിയിലെ താരമായപ്പോൾ ഇന്ത്യയുടെ വിജയം 188 റൺസിനായിരുന്നു .
ആറ് ടെസ്റ്റുകളിൽ നിന്നായി 16.45 ശാരാശരിയോടെ 181 റൺസാണ് അവിഷ്ക നേടിയത്.
ഏതാനും അർദ്ധശതകങ്ങൾ നേടിയിട്ടും, ഒഴിവാക്കാനാവാത്ത പുറത്താക്കലുകൾ മൂലം ഗുണവർദ്ധനെയ്ക്ക് ടീമിലെ സ്ഥിരമായ സ്ഥാനം നഷ്ടമാക്കി.
2004-ലെ ഏഷ്യാ കപ്പിൽ മർവൻ അട്ടപ്പട്ടുവിന് ഒരു കളിയിൽ വിശ്രമം അനുവദിച്ചപ്പോഴാണ് ഗുണവർദ്ധനെയ്ക്ക് ടീമിൽ അവസരം ലഭിച്ചത്.
2004 മുതൽ തന്നെ ട്വന്റി-20 ക്രിക്കറ്റിൽ ഗുണവർദ്ധനെ പങ്കെടുത്തിരുന്നു.
അദ്ദേഹത്തിനും മറ്റ് നാല് ശ്രീലങ്കക്കാർക്കും ഇന്ത്യൻ ക്രിക്കറ്റ് ലീഗിൽ ചേർന്നതിന് ചുമത്തിയ വിലക്ക് 2008 സെപ്റ്റംബറിൽ പിൻ‌വലിച്ചു.
അതിന് ശേഷം അദ്ദേഹത്തിന് ശ്രീലങ്കയിൽ ആഭ്യന്തര ക്രിക്കറ്റ് കളിക്കാൻ അനുമതി ലഭിച്ചു.
ക്രിക്കറ്റിന് ശേഷം
നിലവിൽ സിംഹള സ്പോർട്സ് ക്ലബിന്റെ മുഖ്യ ക്രിക്കറ്റ് പരിശീലകനാണ് അവിഷ്ക.
എസ്‌എൽ‌പി‌എൽ 2012 വിജയിച്ച  ടീമായ യുവ നെക്സ്റ്റിന്റെ പരിശീലകനായിരുന്നു അദ്ദേഹം.
ഇതുകൂടാതെ ലെഗസി ട്രാവൽസ് (പ്രൈവറ്റ്) ലിമിറ്റഡിന്റെ ഡയറക്ടറായും അദ്ദേഹം സേവനമനുഷ്ഠിക്കുന്നു.
അവിൽപ്പൊതി (കവിത)
വി. കെ. ഗോവിന്ദൻ നായർ രചിച്ച അവിൽപ്പൊതി എന്ന കൃതിക്കാണ് 1965-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
അവീചി
പ്രൊഫഷണലായി അവീചി എന്നറിയപ്പെടുന്ന ടിം ബെർഗ്ലിംഗ് (ജനനം 8 സെപ്റ്റംബർ 1989 - 20 ഏപ്രിൽ 2018), ഒരു സ്വീഡിഷ് ഡിജെ, റീമിക്സർ, റെക്കോർഡ് പ്രൊഡ്യൂസർ, സംഗീതജ്ഞൻ, ഗാനരചയിതാവ് എന്നിവരായിരുന്നു.
16-ആം വയസ്സിൽ, ബെർഗ്ലിംഗ് ഇലക്ട്രോണിക് മ്യൂസിക് ഫോറങ്ങളിൽ തന്റെ റീമിക്സുകൾ പോസ്റ്റ് ചെയ്യാൻ തുടങ്ങി, ഇത് അദ്ദേഹത്തിന്റെ ആദ്യ റെക്കോർഡ് ഡീലിലേക്ക് നയിച്ചു.
2011-ൽ "ലെവലുകൾ" എന്ന ഒറ്റ ചിത്രത്തിലൂടെ അദ്ദേഹം പ്രശസ്തിയിലേക്ക് ഉയർന്നു.
അദ്ദേഹത്തിന്റെ ആദ്യ സ്റ്റുഡിയോ ആൽബം, ട്രൂ (2013), ഇലക്ട്രോണിക് സംഗീതം ഒന്നിലധികം വിഭാഗങ്ങളുടെ ഘടകങ്ങളുമായി സംയോജിപ്പിക്കുകയും പൊതുവെ നല്ല അവലോകനങ്ങൾ നേടുകയും ചെയ്തു.
പതിനഞ്ചിലധികം രാജ്യങ്ങളിൽ ഇത് ആദ്യ പത്തിൽ ഇടം നേടുകയും അന്താരാഷ്ട്ര ചാർട്ടുകളിൽ ഒന്നാം സ്ഥാനത്തെത്തുകയും ചെയ്തു; പ്രധാന സിംഗിൾ, "വേക്ക് മി അപ്പ്", യൂറോപ്പിലെ മിക്ക സംഗീത വിപണികളിലും ഒന്നാമതെത്തി, യുണൈറ്റഡ് സ്റ്റേറ്റ്സിൽ നാലാം സ്ഥാനത്തെത്തി.
അവിൽപ്പൊരി ഇംഗ്ലീഷ് വിലാസം https://ml.wikipedia.org/wiki/Ophiorrhiza ഇംഗ്ലീഷ് വിലാസം https://ml.wikipedia.org/wiki/Ophiorrhiza_mungos
പശ്ചിമഘട്ട സ്വദേശിയായ, രണ്ടടിവരെ ഉയരം വയ്ക്കുന്ന ഒരു കുറ്റിച്ചെടിയാണ് അവിൽപ്പൊരി .
( ശാസ്ത്രീയനാമം : Ophiorrhiza mungos ) .
ക്യാൻസർ ചികിൽസയ്ക്ക്‌ സഹായകമായ ആൽക്കലോയ്ഡ്‌ ഇതിൽ നിന്നും വേർതിരിച്ചെടുക്കുന്നു.
കുത്തനെ വളരുന്ന ഈ വാർഷിക സസ്യത്തിന്റെ കീഴ്ഭാഗത്തുള്ള സന്ധികളിൽ നിന്ന് വേരുമുളയ്ക്കുന്നു.
പിങ്ക് കലർന്ന വെള്ള നിറമുള്ള പൂക്കൾ സൈം പൂക്കുലയിലാണ് വിരിയുന്നത്.
ഈ സസ്യത്തിന് കീരിപ്പച്ച എന്നും പേരുണ്ട്.
കീരിയും മൂർഖൻ പാമ്പും യുദ്ധം ചെയ്യുമ്പോൾ, കീരി ഓടിപ്പോയി ഇതിൻറെ ഇല ചവച്ചു പാമ്പിന് നേരെ തുപ്പുമെന്നും, ഈ ചെടിക്ക് പാമ്പിനെ പേടിപ്പിക്കാനാകുമെന്നതിനാൽ പാമ്പ് പിന്തിരിയുമെന്നും പറയപ്പെടുന്നു.
ഇതിൻറെ ശാസ്ത്രീയ നാമമായ mungos കീരിയുമായുള്ള ബന്ധത്തെ സൂചിപ്പിക്കുന്നു.
വിഷചികിൽസയിൽ ഇത് ഉപയോഗിക്കാറുണ്ട്.
ശരീരത്തിലെ എല്ലാത്തരം വിഷങ്ങളേയും നിർവീര്യമാക്കാൻ ഇതിനെ വേരിന് കഴിവുണ്ട്.
ചില ആദിവാസി വർഗ്ഗക്കാർ വലിയ മലകൾ കയറുമ്പോൾ ഇതിൻറെ ഇലയും തണ്ടും ചവയ്ക്കാറുണ്ടത്രേ.
രക്തപ്രവാഹം കൂട്ടാനും അതുവഴി കിതയ്‌പ്പ് ഇല്ലാതാക്കാനും ഈ ചെടിയ്ക്ക് കഴിയുമത്രേ.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Ophiorrhiza mungos എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അവുക്കാരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Nothopegia_travancorica
പശ്ചിമഘട്ടതദ്ദേശവാസിയായ ഒരു ചെറുമരമാണ് അവുക്കാരം .
( ശാസ്ത്രീയനാമം : Nothopegia travancorica ) .
5 മീറ്റർ വരെ ഉയരം വയ്ക്കും.
1200 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Nothopegia travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nothopegia travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവെഞ്ചേഴ്സ്: എൻഡ്ഗെയിം ഇംഗ്ലീഷ് വിലാസം https://ml.wikipedia.org/wiki/Avengers:_Endgame
മാർവൽ കോമിക്സ് അടിസ്ഥാനമാക്കിയുള്ള ഒരു അമേരിക്കൻ സൂപ്പർഹീറോ ചിത്രമാണ് അവെഞ്ചേഴ്സ്: എൻഡ്ഗെയിം .
നിർമ്മാണം മാർവൽ സ്റ്റുഡിയോസും വിതരണം വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സും ആണ്.
2018 ലെ അവെഞ്ചേഴ്സ്: ഇൻഫിനിറ്റി വാറിന്റെ രണ്ടാം ഭാഗമാണ് .
റോബർട്ട് ഡൌനീ ജൂനിയർ , ക്രിസ് ഇവാൻസ് , മാർക്ക് റഫലോ .
ക്രിസ്റ്റഫർ ഹെംസ്വർത്ത് ,സ്കാർലെറ്റ് ജൊഹാൻസൻ ,ജോഷ് ബ്രോലിൻ, ബ്രെയ് ലാർസൺ , ഡാനായ് ഗുരിയ , ബ്രാഡ്ലി കൂപ്പർ എന്നിവർ അണിനിരക്കുന്നു.
2019 ഏപ്രിൽ 22 ന് ലോസ് ആഞ്ചലസിൽ പ്രീമിയർ പ്രദർശനം നടന്നു.
2019 ഏപ്രിൽ 26 ന് ഐമാക്സിലും 3D യിലുമായി അമേരിക്കയിൽ തിയറ്ററുകളായി റിലീസ് ചെയ്തു.
2019 ജൂലൈയിൽ ലോകസിനിമാചരിത്രത്തിൽ തന്നെ ഏറ്റവുമധികം പണം നേടുന്ന ചിത്രമെന്ന ബഹുമതി ഈ ചിത്രം സ്വന്തമാക്കി.
2009-ൽ പുറത്തിറങ്ങിയ അവതാർ എന്ന ചിത്രത്തിന്റെ കളക്ഷൻ റെക്കോർഡാണ് ഈ ചിത്രം ഭേദിച്ചത്.
ക്രിസ് ഇവാൻസ് - സ്റ്റീവ് റോജേഴ്സ് / ക്യാപ്റ്റൻ അമേരിക്ക ക്രിസ്റ്റഫർ ഹെംസ്വർത്ത് - തോർ മാർക്ക് റഫലോ - ബ്രൂസ് ബാനർ / ഹൾക് റോബർട്ട് ഡൗണി ജൂനിയർ - ടോണി സ്റ്റാർക്ക് / അയൺ മാൻ സ്കാർലെറ്റ് ജൊഹാൻസൻ - നതാഷ റൊമാണോവ്‌ / ബ്ലാക്ക് വിഡോ ബെനഡിക്ട് കുംബർബാച്ച് - സ്റ്റീഫൻ സ്ട്രെയ്ന്ജ് ബ്രെയ് ലാർസൺ - ക്യാപ്റ്റൻ മാർവെൽ ഡാൻ ചീഡലെ - ജെയിംസ് "റോഡി" റോഡസ് / വാർ മെഷിൻ ടോം ഹോളണ്ട് - പീറ്റർ പാർക്കർ / സ്പൈഡർ മാൻ ചഡ്വിക്ക് ബോസ്മാൻ - ടി ച്ചാല / ബ്ലാക്ക് പന്തെർ ടോം ഹിഡിൽസ്റ്റൺ - ലോക്കി ഇഡ്രിസ് എൽബ - ഹേംദാൽ പീറ്റർ ഡിൻക്ലേജ് - ഐട്രി വിൻ ഡീസൽ - ഗ്രൂട്ട്‌ ബ്രാഡ്‌ലി കൂപ്പർ - റോക്കറ്റ് ജോഷ് ബ്രോലിൻ - താനോസ് സെബാസ്റ്റ്യൻ സ്റ്റാൻ -ബക്കി ബാൺസ് /വിന്റർ സോൾജിയർ ആന്റണി മാക്കി -സാം വിൽ‌സൺ /ഫാൽക്കൺ ക്രിസ് പ്രാറ്റ് - പീറ്റർ ക്വിൽ /സ്റ്റാർ ലോർഡ് ഡേവ് ബാറ്റിസ്റ്റ -ഡ്രാക്‌സ് ദി ഡിസ്ട്രോയെർ
അവലംബം ↑ ↑ https://malayalam.filmibeat.com/hollywood/avengers-endgame-break-avatar-s-record/articlecontent-pf142923-054283.html
അവെനൽ
അവനെൽ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കിങ്‍സ് കൗണ്ടി യിലുൾപ്പെട്ട ഒരു നഗരമാണ്.
ഹാൻഫോർഡ് നഗരത്തിന്  35 കിലോമീറ്റർ (56 കിലോമീറ്റർ) തെക്ക് പടിഞ്ഞാറായിട്ടാണ് ഈ നഗരം സ്ഥിതിചെയ്യുന്നത്.
ഹാൻഫോർഡ്-കൊർകൊറാൻ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്.
കിങ്‍സ് കൌണ്ടി മുഴുവനായും ഇതിൽ ഉൾപ്പെടുന്നു.
പ്രദേശിക് വിസ്തൃതിയനുസരിച്ച്  ഇത് കിങ്‍സ് കൗണ്ടിയിലെ ഏറ്റവും വലിയ നഗരമാണ്.
2010 ലെ ഐക്യനാടുകളുടെ സെൻസസ് പ്രകാരം ജനസംഖ്യ 15,505 ആയിരുന്നു.
ഇതിൽ അവനെൽ സംസ്ഥാന ജയിലിലെ അന്തേവാസികളായ തടവുകാരെയും ഉൾപ്പെടുത്തിയിട്ടുണ്ട്.
കാലിഫോർണിയ സംസ്ഥാനത്തിലെ സമൂഹത്തിൽ ആദ്യം പ്രവർത്തനമാരംഭിച്ച ജയിൽ ഇതായിരുന്നു.
ഇവിടുത്തെ ജനങ്ങളിൽ ഭൂരിഭാഗവും ജയിലിനെ ആശ്രയിച്ചുള്ള തൊഴിലിലോ അല്ലെങ്കിൽ കാർഷിക വൃത്തിയെ ആശ്രയിച്ചുള്ള വ്യവസായങ്ങളിലോ പ്രവർത്തിക്കുന്നു.
ജയിൽ ഏകദേശം ആയിരത്തിനുടുത്തു ജോലികൾ പ്രദേശവാസികൾക്കു നൽകുന്നു.
2015 ജനവരി ഒന്നിന് അവനെൽ നഗരത്തിലെ ജനസംഖ്യ 13,159 ആണെന്ന് കാലിഫോർണിയ ഡിപ്പാർട്ട്മെന്റ് ഓഫ് ഫിനാൻസ് കണക്കാക്കിയിരിക്കുന്നു.
അന്നേ ദിവസം വരെ അവനെൽ സംസ്ഥാന ജയിലിൽ 4,165 അന്തേവാസികൾ ഉണ്ടായിരുന്നു.
ഇത് നഗരത്തിലെ മൊത്തം ജനസംഖ്യയുടെ 32 ശതമാനമാണ്.
ജയിൽ അന്തേവാസികളെ ഈ നഗരത്തിലെ പൌരന്മാരായി അമേരിക്കൻ ഐക്യനാടുകളിലെ സെൻസസ് ബ്യൂറോയും കാലിഫോർണിയ ഡിപ്പാർട്ട്മെന്റ് ഓഫ് ഫിനാൻസും  കണക്കാക്കുന്നു.
സ്പാനിഷ് പട്ടാളക്കാരും, പര്യവേക്ഷകരുമാണ് നഗരത്തിന് അവനെൽ എന്ന പേരു നൽകിയത്.
സ്പാനിഷ് ഭാഷയിൽ "അവെന" എന്ന വാക്കിൻറെയർത്ഥം ഓട്‍സ് എന്നാണ്, അവെനാൽ എന്നു പറഞ്ഞാൽ ഓട്‍സ് പാടം.
ഈ പ്രദേശത്തെ കെറ്റിൽമാൻ സമതലത്തിൽ മുഴുവൻ അക്കാലത്ത് കാട്ട് ഓട്‍സുകൾ നിറഞ്ഞുനിന്നിരുന്നു.
ആദ്യകാല അമേരിക്കൻ കുടിയേറ്റക്കാർ 1850 കളിൽ കെറ്റിൽമാൻ ഹിൽസിൽ എത്തിച്ചേർന്നത് കന്നുകാലികളെ വളർത്തുകയും കൃഷിയും ചെയ്യാമെന്ന കണക്കുകൂട്ടലിലാണ്.
എന്നിരുന്നാലും, എണ്ണ ഈ പ്രദേശത്ത് പ്രശസ്തിയും, ഭാഗ്യവും, ആളുകളേയും എത്തിച്ചു.
കോളിങ്കയ്ക്കും ടാർ കാന്യനുമിടയിലുണ്ടായിരുന്ന പ്രദേശത്തെ എണ്ണയുടെ പ്രകൃതിദത്ത ഉറവിനെക്കുറിച്ച് തദ്ദേശീയ അമേരിക്കൻ ഇന്ത്യൻ വർഗ്ഗക്കാർക്ക് നേരത്തേ അറിവുണ്ടായിരുന്നു.
ആദ്യകാലത്തെ എണ്ണമറ്റ പരിശ്രമങ്ങൾക്കുശേഷം 1900 ത്തിൽ കെറ്റിൽമാൻ ഹില്ലിലെ ആദ്യ എണ്ണക്കിണർ കുഴിക്കപ്പെട്ടു.
മിൽഹം  എക്സ്‍പ്ലൊറേഷൻ  കമ്പനി ഇലിയറ്റ് നമ്പർ 1 ൽ 1927 മാർച്ച് 27 ന് പ്രവർത്തിച്ചു തുടങ്ങി.
ജോലിക്കാരുടെ സംഘം 19 മാസങ്ങളുടെ പരിശ്രമഫലമായി 7,000 അടി (2,100 മീറ്റർ) ഡ്രില്ല് ചെയ്തു.
1928 ഒക്ടോബർ 5 ന് എണ്ണക്കിണറിൽനിന്ന് വലിയൊരു മുരളലോടെ എണ്ണ പുറത്തേയ്ക്കു തെറിച്ചു.
ഈ ശബ്ദം 20 മൈൽ (32 കിലോമീറ്റർ) അകലെ വരെ മുഴങ്ങിക്കേട്ടിരുന്നു.
പുറത്തേയ്ക്കു തള്ളിയ എണ്ണ ഗുണമേന്മയുള്ള എവെള്ളനിറമുള്ളതും ശുദ്ധീകരിക്കാതെ തന്നെ വാഹനങ്ങളിലുപയോഗിക്കാൻ പര്യാപ്തമായതുമായിരുന്നു.
എണ്ണയുടെ കണ്ടുപിടിത്തം അവെനൽ നഗരത്തിൻറെ അഭിവൃദ്ധി ദൃതഗതിയിലായിത്തീർന്നു.
അവലംബം ↑ ↑ ↑ ↑ ↑ ↑ ↑ http://www.cdcr.ca.gov/Reports_Research/Offender_Information_Services_Branch/Monthly/Monthly_Tpop1a_Archive.html Archived 2013-05-22 at the Wayback Machine .
June 1, 2014
ജാഫ്ന കായൽ കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Jaffna_lagoon_massacre
1993 ജനുവരി രണ്ടാം തീയതി, ജാഫ്ന കായലിലൂടെ യാത്രക്കാരേയും കൊണ്ടു പോവുകയായിരുന്നു ചെറിയ ബോട്ടുകൾ ശ്രീലങ്കൻ സൈന്യം തടഞ്ഞു നിർത്തി അതിലെ യാത്രക്കാരെ വധിച്ച സംഭവമാണ് ജാഫ്ന കായൽ കൂട്ടക്കൊല അല്ലെങ്കിൽ കിളാലി കൂട്ടക്കൊല എന്ന പേരിൽ അറിയപ്പെടുന്നത്.
35 നും 100 നും ഇടയിൽ ആളുകൾ ഈ സംഭവത്തിൽ കൊല്ലപ്പെട്ടിട്ടുണ്ടാവാമെന്നു സംശയിക്കുന്നു.
പതിനാലു പേരുടെ മൃതശരീരം മാത്രമേ കണ്ടെടുക്കാനായുള്ളു, ബാക്കിയുള്ളവ അവർ  സഞ്ചരിച്ചിരുന്ന ബോട്ടുകളോടു കൂടി തന്നെ അഗ്നിക്കിരയാക്കിയിരിക്കാമെന്ന് മനുഷ്യാവകാശ സംഘടനകൾ ആരോപിക്കുന്നു.
എൽ.ടി.ടി.ഇ അവരുടെ ആളുകളെ കടത്താനുപയോഗിച്ചിരുന്നതായിരുന്നു ആ ബോട്ടുകളെന്നാണ് സർക്കാർ പ്രസ്താവിച്ചത്.
ശ്രീലങ്കയിലെ ആഭ്യന്തര യുദ്ധത്തിന്റെ കാലത്ത്, ശ്രീലങ്കൻ തമിഴ് വംശജർ ഏറിയ പങ്കും ജീവിച്ചിരുന്നത്, എൽ.ടി.ടി.ഇ നിയന്ത്രണത്തിലുള്ള ജാഫ്നയിലായിരുന്നു.
ജാഫ്നയിൽ നിന്നും ഇവർ ശ്രീലങ്കയിലേക്കു യാത്ര ചെയ്തിരുന്നത് ബോട്ടുകളിലായിരുന്നു.
ജാഫ്ന പ്രദേശവും, ശ്രീലങ്കയും തമ്മിലുള്ള കരമാർഗ്ഗം, എലിഫന്റ് പാസ്സ് എന്ന സൈനികകേന്ദ്രത്തിൽ വച്ച്  സൈന്യം തടഞ്ഞിരുന്നു.
ജനങ്ങൾ കരമാർഗ്ഗം സഞ്ചരിക്കുന്ന എൽ.ടി.ടി.ഇ യും വിലക്കിയിരുന്നു.
ജനുവരി രണ്ടിലെ ആക്രമണത്തിനു മുമ്പ്, കായലിലൂടെ സഞ്ചരിക്കുകയായിരുന്ന 15 പൗരന്മാരെ ശ്രീലങ്കൻ നാവികസേന കൊലപ്പെടുത്തിയിരുന്നു.
ഇതോടെ, ഇതിലൂടെയുള്ള യാത്രക്കു ബോട്ടുടമസ്ഥരും തയ്യാറാകാതായി.
കായലിന്റെ ഇരുകരകളിലുമുള്ള ജനങ്ങൾ ദുരിതത്തിലായി.
ജനുവരി രണ്ടാം തീയതി മുതൽ ബോട്ടു ഗതാഗതം പുനരാരംഭിക്കാൻ ഉടമസ്ഥർ തയ്യാറായി.
1993 ജനുവരി രണ്ടാം തീയതി, പതിനഞ്ചിനും ഇരുപതിനും ഇടക്കുള്ള യാത്രക്കാരടങ്ങിയ ചെറു ബോട്ടുകൾ യാത്രക്കു തയ്യാറായി.
കൃത്യമായ ഇടവേളകളിൽ തീരം വിടാൻ ആയിരുന്നു അവർ തീരുമാനിച്ചിരുന്നത്.
ആദ്യത്തെ നാലുബോട്ടുകൾ, എൽ.ടി.ടി.ഇയുടെ അധീനതയിലുള്ള വടക്കൻ തീരത്തു നിന്നും വൻകരയിലേക്കു യാതൊരു പ്രശ്നങ്ങളും കൂടാതെ എത്തിച്ചേർന്നു.
പീരങ്കി ഘടിപ്പിച്ച നാവികസേനയുടെ ഒരു ബോട്ട്, അതേ സമയം കായലിൽ റോന്തു ചുറ്റുന്നുണ്ടായിരുന്നു.
തീരത്തിനടുത്ത്, ആഴം കുറവായതിനാൽ അങ്ങോട്ടേക്കടുപ്പിക്കാൻ കഴിയാത്തതരം വലിയ ബോട്ടായിരുന്നു നാവികസേന ഉപയോഗിച്ചിരുന്നത്.
അടുത്തതായി യാത്രക്കാർ സഞ്ചരിച്ച ബോട്ട്, മൂന്നു ഔട്ട്ബോർഡ് എൻഞ്ചിൻ ഘടിപ്പിച്ചതായിരുന്നു, ഇത് സാധാരണയായി തീവ്രവാദികൾ ഉപയോഗിക്കുന്ന തരത്തിലുള്ളതായിരുന്നു.
ബോട്ടിലുണ്ടായിരുന്ന ആരും തന്നെ ആയുധധാരികളായിരുന്നില്ല.
എന്നാൽ നാവികസേനയുടെ ബോട്ട് കാഴ്ചയിൽപ്പെട്ട ഉടൻ, ഈ നാലു ബോട്ടുകളും  വേഗത്തിൽ  വടക്കൻ തീരത്തേക്കു തിരികെ പോകാൻ തുടങ്ങി.
നാവികസേന ഈ ബോട്ടുകളെ പിന്തുടർന്നതോട, വടക്കൻ തീരം ഉപേക്ഷിച്ച് അവർ ദക്ഷിണ തീരത്തേക്കു പോകാൻ ശ്രമം നടത്തി.
യാതൊരു പ്രകോപനവുമില്ലാതെ, നാവികസേനയുടെ ബോട്ടിൽ നിന്നും യാത്രാ ബോട്ടുകളിലേക്കു തുരുതുരാ നിറയൊഴിക്കാൻ ആരംഭിച്ചു.
അരമണിക്കൂറോളം വെടിവെപ്പു തുടർന്നിട്ടും, യാത്രാബോട്ടിൽ നിന്നും ആരും തന്നെ തിരികെ വെടിവെച്ചില്ല.
വെടിവെപ്പിനുശേഷം, പിന്നീട് ഏതാനും ചെറിയ ബോട്ടുകളിലായാണ് നാവികസേനാംഗങ്ങൾ യാത്രാ ബോട്ടുകൾക്കടുത്തേക്കെത്തിച്ചേർന്നത്.
ദൃക്സാക്ഷി
ആക്രമണത്തിൽ നിന്നും രക്ഷപ്പെട്ട സെൽവതുരൈ എന്നയാളുടെ മൊഴി പ്രകാരം, എട്ടുമണിയോടെ, യാത്രാ ബോട്ടുകളുടെ അടുത്തെത്തിയ നാവികസേനയുടെ ചെറുബോട്ടുകളിലുള്ള ഉദ്യോഗസ്ഥർ യാത്രാബോട്ടുകൾ നിറുത്താനാവശ്യപ്പെട്ടു.
സെർച്ച് ലൈറ്റുകൾ തെളിച്ചുപിടിച്ചിരുന്ന അവർ യാതൊരു പ്രകോപനവും കൂടാതെ യാത്രക്കാർക്കു നേരെ വെടിയുതിർക്കുകയായിരുന്നു.
അതിനുശേഷം, ഈ ബോട്ടുകളെ, വടം കെട്ടി വലിച്ചുകൊണ്ടുപോകാൻ ശ്രമിച്ചു.
വടത്തിൽ നിന്നും വേർപെട്ട ഒരു ബോട്ടിലെ യാത്രക്കാരനായിരുന്നു സെൽവതുരൈ.
ആ ബോട്ടിൽ രക്ഷപ്പെട്ട നാലുപേരും, ഒമ്പതു മൃതദേഹങ്ങളുമായിരുന്നു.
വെടിവെപ്പിനുശേഷം യാത്രാബോട്ടിലേക്കു കയറിയ നാവികസേനാ ഉദ്യോഗസ്ഥർ, മരണമടഞ്ഞവരുടെ ശരീരത്തിൽ നിന്നും വിലപിടിപ്പുള്ള വസ്തുക്കൾ കൊള്ളയടിച്ചതായി മറ്റു ചില ദൃക്സാക്ഷികളുടെ മൊഴിയിൽ രേഖപ്പെടുത്തിയിരിക്കുന്നു.
യാത്രാബോട്ടുകൾ കെട്ടിവലിച്ചുകൊണ്ടു പോയതിനുശേഷം, മൃതദേഹങ്ങളെല്ലാം ഒരു ബോട്ടിലാക്കി അതിനു തീകൊടുത്തു.
മരണസംഖ്യ
ആക്രമണത്തിനുശേഷം, 14 മൃതദേഹങ്ങൾ കണ്ടെടുത്തുവെന്നും അവ കിള്ളിനോച്ചി ആശുപത്രിയിലേക്കെത്തിച്ചുവെന്നും ശ്രീലങ്കയിൽ നിന്നും പ്രസിദ്ധീകരിക്കുന്ന ഒരു തമിഴ് പത്രം റിപ്പോർട്ടു ചെയ്യുന്നു.
കണ്ടെടുത്ത മൃതദേഹങ്ങളിൽ ആറെണ്ണം സ്ത്രീകളുടേതായിരുന്നു.
എന്നാൽ ജാഫ്ന കായൽ കൂട്ടക്കൊലയിൽ ഏതാണ്ട് നൂറോളം പേർ കൊല്ലപ്പെട്ടിരിക്കാമെന്ന് ചില സ്രോതസ്സുകളെ ഉദ്ധരിച്ച് ആംനസ്റ്റി ഇന്റർനാഷണൽ റിപ്പോർട്ടു ചെയ്യുന്നു.
സർക്കാർ പ്രതികരണം
യാത്രാബോട്ടിൽ നിന്നും, നാവികസേനയുടെ ബോട്ടിനു നേർക്കു വെടിവെപ്പു തുടങ്ങിയതുകൊണ്ടാണ്, നാവികസേന തിരികെ വെടിവെച്ചതെന്നായിരുന്നു സർക്കാർ വിശദീകരണം.
എന്നാൽ ഇത് ദൃക്സാക്ഷി മൊഴികൾക്കു വിരുദ്ധമായിരുന്നു.
ജാഫ്ന കായലിലൂടെ, യാത്രക്കാർക്കു സഞ്ചരിക്കാൻ ഒരു സുരക്ഷാ പാത ഒരുക്കുമെന്നു സർക്കാർ അറിയിച്ചു.
എന്നാൽ ഇതു പകൽ മാത്രമായിരിക്കുമെന്നും, നാവികസേനയുടെ കർശന മേൽനോട്ടത്തിലുമായിരിക്കുമെന്നും സർക്കാർ വ്യക്തമാക്കി.
ജാഫ്നാ രാജ്യം Jaffna kingdom Jaffna kingdom
ആധുനിക വടക്കൻ ശ്രീലങ്കയിലെ ആര്യചക്രവർത്തി രാജ്യം എന്നറിയപ്പെടുന്ന ജാഫ്നാ രാജ്യം (തമിഴ്: யாழ்ப்பாண அரசு, സിംഹള: யாழ்ப்பாண രാജ്യം; 1215–1624 CE), ജാഫ്നാ ഉപദ്വീപിലെ ജാഫ്ന പട്ടണത്തിന് ചുറ്റും നിലവിൽ വന്ന ഒരു ചരിത്രപരമായ രാജവാഴ്ചയായിരുന്നു.
ജാഫ്ന സാമ്രാജ്യത്തിന്റെ സ്ഥാപകന്റെ ബഹുമതിയും ഇന്ത്യയിലെ കലിംഗയിൽ നിന്നാണെന്ന് പറയപ്പെടുന്നതുമായ മാഘയുടെ ആക്രമണത്തിന് ശേഷമാണ് ഇത് സ്ഥാപിക്കപ്പെട്ടതെന്ന് പരമ്പരാഗതമായി കരുതപ്പെടുന്നു.
ദ്വീപിന്റെ വടക്ക്, വടക്ക് കിഴക്ക്, പടിഞ്ഞാറ് എന്നിവിടങ്ങളിൽ ശക്തമായ ഒരു ശക്തിയായി സ്ഥാപിതമായ ഇത് ഒടുവിൽ 1258-ൽ ആധുനിക ദക്ഷിണേന്ത്യയിലെ പാണ്ഡ്യൻ സാമ്രാജ്യത്തിന്റെ കപ്പം അർപ്പിക്കുന്ന ഒരു സാമന്തനായി മാറി.
1323-ൽ സ്വാതന്ത്ര്യം നേടി .
മധുരയിലെ പാണ്ഡ്യ ഭരണാധികാരിയെ 1323-ൽ ഡൽഹി സുൽത്താനേറ്റിന്റെ സൈനിക ജനറലായിരുന്ന മാലിക് കഫൂർ പരാജയപ്പെടുത്തി പുറത്താക്കി.
ചുരുങ്ങിയ കാലത്തേക്ക്, 14-ആം നൂറ്റാണ്ടിന്റെ ആരംഭം മുതൽ മധ്യം വരെ, എല്ലാ പ്രാദേശിക രാജ്യങ്ങളും കീഴ്വഴക്കത്തെ അംഗീകരിച്ചപ്പോൾ ശ്രീലങ്ക ദ്വീപിൽ അത് ഒരു ആരോഹണ ശക്തിയായിരുന്നു.
എന്നിരുന്നാലും, 1450-ൽ പരാക്രമബാഹു ആറാമന്റെ കൽപ്പനപ്രകാരം സപുമൽ രാജകുമാരൻ അതിനെ ആക്രമിച്ചപ്പോൾ, ഒടുവിൽ കോട്ടെ സാമ്രാജ്യം ഈ രാജ്യം കീഴടക്കി.
1467-ൽ കോട്ടെ നിയന്ത്രണത്തിൽ നിന്ന് സ്വാതന്ത്ര്യം നേടുകയും തുടർന്നുള്ള ഭരണാധികാരികൾ മുത്തുകൾ, ആന കയറ്റുമതി, ഭൂവരുമാനം എന്നിവയിൽ നിന്നുള്ള വരുമാനം പരമാവധി വർധിപ്പിച്ച് അതിന്റെ സാമ്പത്തിക സാധ്യതകൾ ഏകീകരിക്കുന്നതിലേക്ക് ഊർജം പകരുകയും ചെയ്തു.
അതേ കാലഘട്ടത്തിലെ ശ്രീലങ്ക ദ്വീപിലെ മറ്റ് പ്രാദേശിക രാജ്യങ്ങളെ അപേക്ഷിച്ച് ഇവിടെ ഫ്യൂഡൽ കുറവായിരുന്നു.
ഈ കാലഘട്ടത്തിൽ പ്രധാനപ്പെട്ട പ്രാദേശിക തമിഴ് സാഹിത്യങ്ങളും ഉൾപ്പെടെ ഭാഷാ പുരോഗതിക്കായി ഒരു അക്കാദമി നിർമ്മിക്കപ്പെടുകയും ഹിന്ദു ക്ഷേത്രങ്ങൾ നിർമ്മിക്കപ്പെടുകയും ചെയ്തു.
14 അല്ലെങ്കിൽ 15-ആം നൂറ്റാണ്ടിലെ ഇന്നത്തെ രൂപത്തിലുള്ള സിംഹളീസ് നമ്പോട്ട സൂചിപ്പിക്കുന്നത്, ആധുനിക ട്രിങ്കോമാലി ജില്ലയുടെ ചില ഭാഗങ്ങൾ ഉൾപ്പെടെ ജാഫ്ന സാമ്രാജ്യം മുഴുവനും ഡെമല-പട്ടാന (തമിഴ് നഗരം) എന്ന പേരിൽ ഒരു തമിഴ് പ്രദേശമായി അംഗീകരിക്കപ്പെട്ടിരുന്നു എന്നാണ്.
ഈ കൃതിയിൽ, ഇപ്പോൾ ജാഫ്ന, മുല്ലൈത്തീവ്, ട്രിങ്കോമാലി ജില്ലകളിലായി സ്ഥിതി ചെയ്യുന്ന നിരവധി ഗ്രാമങ്ങൾ ദേമല-പട്ടണയിലെ സ്ഥലങ്ങളായി പരാമർശിക്കപ്പെടുന്നു.
1505-ൽ ശ്രീലങ്കൻ ദ്വീപിൽ പോർച്ചുഗീസുകാരുടെ വരവ്, എല്ലാ സിംഹള രാജ്യങ്ങളെയും ദക്ഷിണേന്ത്യയുമായി ബന്ധിപ്പിക്കുന്ന പാക്ക് കടലിടുക്കിലെ തന്ത്രപ്രധാനമായ സ്ഥാനവും രാഷ്ട്രീയ പ്രശ്നങ്ങൾ സൃഷ്ടിച്ചു.
അതിലെ പല രാജാക്കന്മാരും പോർച്ചുഗീസുകാരുമായി ഏറ്റുമുട്ടുകയും ഒടുവിൽ സമാധാനം സ്ഥാപിക്കുകയും ചെയ്തു.
1617-ൽ, സിംഹാസനത്തിലേക്കുള്ള കവർച്ചക്കാരനായ കങ്കിലി രണ്ടാമൻ പോർച്ചുഗീസുകാരെ നേരിട്ടെങ്കിലും പരാജയപ്പെട്ടു.
അങ്ങനെ രാജ്യത്തിന്റെ സ്വതന്ത്രമായ അസ്തിത്വം 1619-ൽ അവസാനിച്ചു.
തഞ്ചാവൂർ നായക് സാമ്രാജ്യത്തിന്റെ സഹായത്തോടെ മിഗപ്പുല്ലേ ആരാച്ചിയെപ്പോലുള്ള കലാപകാരികൾ രാജ്യം വീണ്ടെടുക്കാൻ ശ്രമിച്ചെങ്കിലും ഒടുവിൽ അവർ പരാജയപ്പെട്ടു.
ആധുനിക ജാഫ്ന പട്ടണത്തിന്റെ പ്രാന്തപ്രദേശമായ നല്ലൂർ അതിന്റെ തലസ്ഥാനമായിരുന്നു.
ജാഫർ പനാഹി ഇംഗ്ലീഷ് വിലാസം https://ml.wikipedia.org/wiki/Jafar_Panahi
ഇറാനിയൻ സിനിമയിലെ നവതരംഗ പ്രസ്ഥാനത്തിൽ അഗ്രഗണ്യനായ സംവിധായകൻ.
1960 ജൂലായ് 11 നു ജനനം.
ലോകമെമ്പാടുമുള്ള സിനിമാ നിരൂപകരും ആസ്വാദകരും വളരെ ഗൗരവത്തോടെയാണു ഇദ്ദേഹത്തിന്റെ സിനിമകളെ സമീപിക്കുന്നത്.
ഇറാനിയൻ സിനിമയെ ലോക ശ്രദ്ധയിൽ കൊണ്ടു വരുന്നതിലും ലോക സിനിമയിൽ മുൻപന്തിയിൽ പ്രതിഷ്ടിച്ചതിൽ മുഖ്യ പങ്കാളി.
നിരവധി പുരസ്കാരങ്ങൾ ഇദ്ദെഹത്തിനു ലഭിച്ചിട്ടുണ്ട്.
2010 ഡിസംബർ 20 മുതൽ അദ്ദേഹം ജയിലിലാണ് ഉള്ളത്.
ആറു വർഷത്തെ തടവു ശിക്ഷയും 20 വർഷത്തേക്ക് സിനിമ സംവിധാനം ചെയ്യാനോ തിരക്കഥയെഴുതാനോ രാജ്യത്തേയോ വിദേശത്തെയോ പത്രക്കാരുമായി സിനിമാ സംബന്ധിയായ യാതൊരുവിധ അഭിമുഖങ്ങളോ ചെയ്യാൻ അനുവാദമില്ല .
കൂടാതെ രാജ്യത്തിനു പുറത്ത് പോകാനും അനുവാദം നിഷേധിച്ചിരിക്കുകയാണ് ഇറാനിലെ സർക്കാർ.
ഇദ്ദേഹത്തിന്റെ സിനിമകൾ സ്വതന്ത്ര ചിന്തകൾ വളർത്തുന്നതാണു ഗവൺമെന്റിനെ ചൊടിപ്പിച്ചിരിക്കുന്നത്.
പ്രധാന സിനിമകൾ ടാക്സി - അറുപത്തിയഞ്ചാമത് ബർലിൻ അന്താരാഷ്ട്ര ചലച്ചിത്രോത്സവത്തിലെ ഗോൾഡൻ ബെയർ പുരസ്‌കാരം ലഭിച്ചു.
ദ വൈറ്റ് ബലൂൺ ദ മിറർ ദ സർക്കിൾ ഓഫ്സൈഡ് (2006) അവലംബം പുറത്തേക്കുള്ള കണ്ണീകൾ ഇന്റർനെറ്റ് മൂവി ഡാറ്റാബേസിൽ നിന്ന് Jafar Panahi Panahi's Offside by signandsight
ജാഫർ ഇടുക്കി
മലയാള ചലച്ചിത്ര അഭിനേതാവാണ് ജാഫർ ഇടുക്കി.
(ജനനം: 6 മെയ് 1971) 2007-ൽ റിലീസായ കയ്യൊപ്പ് എന്ന സിനിമയിലൂടെ മലയാള സിനിമയിലെത്തി.
2008-ലെ രൗദ്രം സിനിമയോടെ മലയാള ചലച്ചിത്ര രംഗത്ത് സജീവമായി.
ബിഗ്-ബി,  വെറുതെ ഒരു ഭാര്യ, മഹേഷിൻ്റെ പ്രതികാരം, നായാട്ട്, കൂമൻ എന്നിവയാണ് പ്രധാന സിനിമകൾ.
ഇടുക്കി ജില്ലയിലെ തൊടുപുഴ താലൂക്കിലെ ഉടുമ്പന്നൂർ എന്ന ഗ്രാമത്തിൽ മൊയ്തീൻകുട്ടിയുടേയും നബീസയുടേയും മകനായി 1971 മെയ് 6ന് ജനനം.
മണിയാർകുടി സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ജാഫർ മണിയാർകുടി എച്ച്.എസ്.എസിൽ നിന്ന് പ്രീഡിഗ്രി പാസായി.
ജീവിതസാഹചര്യങ്ങൾ നിമിത്തം ചെറുപ്രായത്തിലെ പഠിത്തം നിർത്തി ചെറിയ ജോലികൾ ചെയ്ത് തുടങ്ങി.
ജോക്ക്സ് ഇന്ത്യ മിമിക്രി ഗ്രൂപ്പിലെ മിമിക്രി ആർട്ടിസ്റ്റായിട്ടാണ് കലാ ജീവിതം തുടങ്ങുന്നത്.
പിന്നീട് അബി സാഗർ ഗ്രൂപ്പിലും കലാഭവനിലും ചേർന്നു.
മിമിക്രി മേളകളിലെ പ്രകടനം സീരിയൽ രംഗത്തേക്ക് എത്തിച്ചു.
എട്ട് സുന്ദരികളും ഞാനും എന്ന സീരിയലിലൂടെയാണ് സീരിയൽ രംഗത്ത് സജീവമായി.
പിന്നീട് കലാഭവനിൽ പരിപാടികൾ അവതരിപ്പിച്ചിരുന്ന സമയത്ത് 
ഓകെ ചാക്കോ-കൊച്ചിൻ മുംബൈ, ചാക്കോ രണ്ടാമൻ തുടങ്ങിയ സിനിമകളിൽ അഭിനയിച്ചു.
2007-ൽ റിലീസായ കയ്യൊപ്പ് എന്ന സിനിമയിലൂടെ മലയാള ചലച്ചിത്ര രംഗത്തെത്തി.
2007-ൽ റിലീസായ ബിഗ്-ബി, നഗരം എന്നീ സിനിമകളിലെ കഥാപാത്രങ്ങളിലൂടെ ശ്രദ്ധേയനായി.
2008-ൽ റിലീസായ രൗദ്രം എന്ന സിനിമയിലെ പോലീസ് വേഷത്തോടെ മലയാള സിനിമയിൽ സജീവ സാന്നിധ്യമായി.
2016 മാർച്ച് 6 ന്‌ പ്രശസ്ത സിനിമ താരം കലാഭവൻ മണി മരിച്ചതോടെ മണിയുടെ അടുത്ത സുഹൃത്ത് എന്ന നിലയിൽ ജാഫർ ഇടുക്കി സംശയത്തിൻ്റെ നിഴലിലായി.
മണിയുടെ സഹോദരനായ ആർ.എൽ.വി രാമകൃഷ്ണൻ നടത്തിയ പത്രസമ്മേളനത്തിൽ അടുത്ത സുഹൃത്തുക്കളെ തള്ളിപ്പറഞ്ഞത് മാധ്യമ ശ്രദ്ധ നേടി.
മണിയുടെ മരണം അമിതമായ മദ്യപാനം മൂലമുള്ള ലിവർ സിറോസിസ് എന്ന അസുഖത്തെ തുടർന്നാണ് എന്ന് കേസ് അന്വേഷിച്ച സി.ബി.ഐ അവരുടെ റിപ്പോർട്ടിൽ വ്യക്തമാക്കി.
സി.ബി.ഐ റിപ്പോർട്ട് വരുന്നത് വരെ സിനിമയിൽ നിന്ന് മാറിനിന്ന ജാഫർ കട്ടപ്പനയിലെ ഹൃതിക് റോഷൻ എന്ന സിനിമയിലൂടെ മലയാള സിനിമയിൽ തിരിച്ചെത്തി.
ഇതുവരെ 150 സിനിമകളിലഭിനയിച്ച ജാഫർ വ്യത്യസ്ഥമായ കഥാപാത്രങ്ങളിലൂടെ മലയാള സിനിമയിലെ പ്രേക്ഷകർക്കിടയിൽ ശ്രദ്ധേയനായി.